Пасля кожнаму ўдзельніку круглага стала было дадзена права выбару трох птушак са спісу. З тых, што набралі большасць галасоў, вылучылі пяць. Менавіта з іх будуць выбіраць жыхары раёна птушку-сімвал. Бясспрэчным лідарам стаў зімародак: прыгожая птушка з чырвонай грудкай і ярка-сінім, можна сказаць, блакітным “фракам”. Другое месца па колькасці галасоў заняў чорны дзяцел. У выбарах будуць удзельнічаць таксама філін, малы падворлік і глушэц.